CELEX: 62012TN0568
Language: hu
Date: 2012-12-17 00:00:00
Title: T-568/12. sz. ügy: 2012. december 17-én benyújtott kereset — Golam kontra OHIM — Derby Cycle Werke (FOCUS extreme)

2.3.2013   
            
            
               HU
            
            
               Az Európai Unió Hivatalos Lapja
            
            
               C 63/23
            
         2012. december 17-én benyújtott kereset — Golam kontra OHIM — Derby Cycle Werke (FOCUS extreme)
   (T-568/12. sz. ügy)
   2013/C 63/47
   A keresetlevél nyelve: görög
   
      Felek
   
   
      Felperes: Sophia Golam (Athén, Görögország) (képviselő: N. Trovas, Dikigoros)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Derby Cycle Werke GmbH (Cloppenburg, Németország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               adjon helyt a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsa 2012. október 16-án hozott határozatának (R 2327/2011-4. sz. ügy) hatályon kívül helyezése iránti, jelen keresetnek;
            
         
               —
            
            
               utasítsa el a szóban forgó felszólalást, és teljes egészében adjon helyt a felperes kérelmének;
            
         
               —
            
            
               a másik felet kötelezze a jelen eljárás költségeinek a felperes részére történő megfizetésére.
            
         
      Jogalapok és fontosabb érvek
   
   
      A közösségi védjegy bejelentője: A felperes.
   
      Az érintett közösségi védjegy: a „FOCUS extreme” ábrás védjegy az 5., 16. és 25. osztályba tartozó áruk vonatkozásában– 8945487. sz. közösségi védjegy.
   
      A felszólalási eljárásban hivatkozott védjegy vagy megjelölés jogosultja: A fellebbezési tanács előtti eljárásban részt vevő másik fél.
   
      A hivatkozott védjegy vagy megjelölés: a 2062620. számon a 25. osztályba tartozó áruk vonatkozásában lajstromozott „FOCUS” német szóvédjegy.
   
      A felszólalási osztály határozata: A felszólalási osztály a felszólalásnak helyt adott.
   
      A fellebbezési tanács határozata: A fellebbezési tanács a fellebbezést elutasította.
   
      Jogalapok: A 2009. február 26-i 207/2009 tanácsi rendelet 8. cikke (1) bekezdése b) pontjának és 5. cikkének megsértése.